न्हुछेकाजी महर्जन काठमाडौं वडा नम्वर १८ का वडा अध्यक्ष समेत हुनुहुन्छ । तत्कालीन एमालेबाट चुनाव जितेर वडाअध्यक्ष बनेका महर्जनले बामदेव गौतम क्षेत्र नम्वर ७ मा आएर चुनाव लड्न सजिलो नहुने बताउनुहुन्छ । यहाँ ७० प्रतिशत जनसंख्या नेवार समुदायको छ । ‘रामवीर नेवार समुदाय र त्यसमाथि यहीँको स्थानीय भएकाले चुनाव जित्न सजिलो भएको थियो,’ उहाँले भन्नुभयो, ‘तर बामदेव गौतम अर्कै ठाउँको त्यसमाथि पनि चुनाव हारिसकेका व्यक्ति, त्यसैले उनका लागि यो ठाउँ सजिलो छैन ।’ अब फेरि चुनाव हुने हो भने हामी आफै पनि के भनेर मतदाताकोमा भोट माग्न जाने ? उहाँले प्रश्न गर्नुभयो ।
